# data[].attributes.headline
Η Ταυτότητα της Δράσης

# data[].attributes.subject
Η Ταυτότητα της Δράσης

# data[].attributes.body
Σχέδιο Δράσης:

Αναβαθμίζοντας τη Σχολική Βιβλιοθήκη

Άξονας:

Ηγεσία - Οργάνωση και διοίκηση της σχολικής μονάδας

Κεντρικός σκοπός της παρέμβασης είναι η μετατροπή της σχολικής βιβλιοθήκης από έναν παθητικό χώρο φύλαξης βιβλίων σε έναν δυναμικό, λειτουργικό και τεχνολογικά υποστηριζόμενο πυρήνα μάθησης και πολιτισμού. Η δράση στοχεύει στην ουσιαστική αναβάθμιση και αξιοποίηση του χώρου, δημιουργώντας ένα ανοιχτό, ευέλικτο και ελκυστικό περιβάλλον για τη σχολική κοινότητα.

Μέσα από τον εκσυγχρονισμό του υλικοτεχνικού εξοπλισμού και τον εμπλουτισμό του διαθέσιμου βιβλιακού και ψηφιακού υλικού, επιδιώκεται η ενίσχυση της μαθησιακής διαδικασίας και η υποστήριξη του εκπαιδευτικού έργου. Απώτερος στόχος είναι η βιβλιοθήκη να αποτελέσει ένα ζωντανό κύτταρο του σχολείου, το οποίο θα προάγει τη φιλαναγνωσία, θα καλλιεργεί τη φαντασία των παιδιών και θα αποτελεί σημείο συνάντησης και δημιουργίας.

# data[].attributes.headline
Η ομάδα δράσης

# data[].attributes.subject
Η ομάδα δράσης

# data[].attributes.body
Στη δράση ενεπλάκησαν όλοι οι μαθητές και οι εκπαιδευτικοί του σχολείου. Ωστόσο, οι μαθητές της Ε' Τάξης ανέλαβαν κεντρικό ρόλο! Συμμετείχαν ενεργά στον καθαρισμό, στην οργάνωση του χώρου και έκαναν τη βιβλιοθήκη «δική τους».

# data[].attributes.headline
Οργάνωση και Καταγραφή

# data[].attributes.subject
Οργάνωση και Καταγραφή

# data[].attributes.body
Νέα Αρχή στον Χώρο

Ο φυσικός χώρος καθαρίστηκε, αναμορφώθηκε αισθητικά και το υπάρχον βιβλιακό υλικό καταγράφηκε και ταξινομήθηκε στα ράφια με τη βοήθεια των μαθητών.

Ο Ψηφιακός μας Κατάλογος

Η οργάνωση πέρασε στη νέα εποχή. Με τη βοήθεια της Καθηγήτριας Πληροφορικής του Σχολείου μας οι μαθητές ξεκίνησαν τη δημιουργία ηλεκτρονικού καταλόγου όλων των τίτλων για γρήγορη και στοχευμένη αναζήτηση.

# data[].attributes.headline
Επαφή με τη Βιβλιοθήκη

# data[].attributes.subject
Επαφή με τη Βιβλιοθήκη

# data[].attributes.body
Επισκέψεις στην Ιακωβάτειο Βιβλιοθήκη

Δύο εκπαιδευτικές επισκέψεις γεμάτες γνώση. Εκπαιδευόμαστε στην αρχειοθέτηση και στις αρχές σύνταξης του δικού μας κανονισμού.

Ανακαλύπτοντας τον «Βικέντιο Δαμωδό»

Ένα ταξίδι στο παρελθόν του τόπου μας! Μελετήσαμε από κοντά σπάνια βιβλία, παλαιά τεκμήρια, ιστορικές σημειώσεις και φωτογραφίες.

# data[].attributes.headline
Δράσεις Φιλαναγνωσίας

# data[].attributes.subject
Δράσεις Φιλαναγνωσίας

# data[].attributes.body
Το Βιβλίο του Μήνα (Α' & Β' Τάξη)

Οι μικροί μαθητές έγιναν δημιουργοί! Έγραψαν και εικονογράφησαν τα δικά τους βιβλία, εγκαινιάζοντας τη νέα μας δράση.

Το Χαρούμενο Λιβάδι (Γ' Τάξη)

Διαδραστική παρουσίαση του βιβλίου και μια υπέροχη, ζωντανή συζήτηση με την ίδια τη συγγραφέα, κα Φιλιώ Νικολούδη.

Εγώ Ειμί Ο Ορφεύς (Δ', Ε', ΣΤ' Τάξη)

Παρουσίαση του έργου της Μαίρης Μεταξά-Παξινού για τους μαθητές των μεγαλύτερων τάξεων.

Βιβλιοκριτικές (Ε' Τάξη)

Με αφορμή τον «Τυφλοπόντικα», τη «Μαύρη Καλλονή» και άλλα αγαπημένα έργα, οι μαθητές έγραψαν τις δικές τους κριτικές και βιβλιοπαρουσιάσεις.

# data[].attributes.headline
Υλικό και Δημιουργίες

# data[].attributes.subject
Υλικό και Δημιουργίες

# data[].attributes.body
Βιβλιοκριτικές (Ε' Τάξη)

Με αφορμή τον «Τυφλοπόντικα», τη «Μαύρη Καλλονή» και άλλα αγαπημένα έργα, οι μαθητές έγραψαν τις δικές τους κριτικές και βιβλιοπαρουσιάσεις.

Εικονογραφημένο Παραμύθι (Α' Τάξη)

Οι μαθητές της Α' Τάξης εικονογράφησαν το δικό τους παραμύθι το οποίο με τη βοήθεια της Καθηγήτριας Πληροφορικής του Σχολείου μας ψηφιοποιήθηκε.

Ο Κανονισμός και οι Κάρτες μας

Συντάξαμε τον Επίσημο Κανονισμό Λειτουργίας, δημιουργήσαμε τις ατομικές Κάρτες Μέλους και φτιάξαμε όμορφους, χειροποίητους σελιδοδείκτες!

# data[].attributes.headline
Τα Επόμενα Βήματα

# data[].attributes.subject
Τα Επόμενα Βήματα

# data[].attributes.body
Επίσημος Δανεισμός

Με τον ψηφιακό κατάλογο έτοιμο και τον χώρο ανανεωμένο, η βιβλιοθήκη μας ανοίγει πλήρως για δανεισμό με την έναρξη της νέας σχολικής χρονιάς.

Εκστρατεία Δωρεάς Βιβλίων

Σχεδιάζουμε ήδη μια μεγάλη δράση συλλογής βιβλίων σε στενή συνεργασία με τους γονείς, για να εμπλουτίσουμε τη συλλογή μας!

# data[].attributes.headline
Η ταυτότητα της Δράσης

# data[].attributes.subject
Η ταυτότητα της Δράσης

# data[].attributes.body
Σχέδιο Δράσης:

Μαθητές, Γονείς, Εκπαιδευτικοί εν δράσει: Οικοδόμηση σχέσεων αμοιβαίου σεβασμού και εμπιστοσύνης

Άξονας:

Σχέσεις σχολείου - οικογένειας

Η δράση  αποσκοπεί στην ενίσχυση της ουσιαστικής συνεργασίας μεταξύ σχολείου και οικογένειας, μέσα από την ανάπτυξη ενός κλίματος αμοιβαίας αποδοχής, επικοινωνίας και εμπιστοσύνης. Βασική επιδίωξη είναι η ενεργή συμμετοχή μαθητών, γονέων και εκπαιδευτικών σε κοινές δράσεις που προάγουν τον διάλογο, τη συνεργατικότητα και τη συλλογική αντιμετώπιση ζητημάτων της σχολικής ζωής.

Παράλληλα, η δράση στοχεύει στη δημιουργία ενός υποστηρικτικού και δημοκρατικού σχολικού περιβάλλοντος, όπου όλοι οι εμπλεκόμενοι αισθάνονται ότι ακούγονται και συμβάλλουν ουσιαστικά στη μαθησιακή και κοινωνική ανάπτυξη των παιδιών. Μέσα από βιωματικές και συνεργατικές πρακτικές επιδιώκεται η ενδυνάμωση των σχέσεων σχολείου–οικογένειας, ώστε να ενισχυθεί η σχολική κοινότητα και να καλλιεργηθούν αξίες σεβασμού, υπευθυνότητας και ενεργής συμμετοχής.

# data[].attributes.headline
Υλοποίηση Δράσης

# data[].attributes.subject
Υλοποίηση Δράσης

# data[].attributes.body
Ενίσχυση επικοινωνίας και συνεργασίας σχολείου-οικογένειας.

Αρχικά, εφαρμόστηκαν ευέλικτοι τρόποι επικοινωνίας και ενημέρωσης ανάμεσα στους γονείς-κηδεμόνες, τη διεύθυνση του σχολείου και τους εκπαιδευτικούς, μέσω ηλεκτρονικού ταχυδρομείου, του σχολικού ιστολογίου (https://blogs.sch.gr/1dimlixour/imeres-kai-ores-enimerosis-goneon/), καθώς και με τον καθορισμό συγκεκριμένης ημέρας και ώρας επικοινωνίας για κάθε εκπαιδευτικό. Η πρακτική αυτή συνέβαλε στη συστηματική ενημέρωση των γονέων και στη διατήρηση σταθερής και άμεσης επικοινωνίας με τη σχολική μονάδα.

Επιπλέον, πραγματοποιήθηκε κοινή συνεδρίαση του Συλλόγου Γονέων και Κηδεμόνων με τον Σύλλογο Διδασκόντων, με στόχο τον από κοινού σχεδιασμό και τον συντονισμό συνεργατικών δράσεων σχολείου και οικογένειας. Μέσα από τη συνάντηση αυτή ενισχύθηκε ο διάλογος και η συνεργασία μεταξύ των δύο πλευρών, ενώ διαμορφώθηκαν κοινοί παιδαγωγικοί στόχοι προς όφελος των μαθητών και μαθητριών.

# data[].attributes.headline
Halloween στο Σχολείο: Δημιουργία και Συνεργασία

# data[].attributes.subject
Halloween στο Σχολείο: Δημιουργία και Συνεργασία

# data[].attributes.body
Στον χώρο του σχολείου διοργανώθηκε γιορτή Halloween με ενεργή συμμετοχή γονέων και μαθητών. Οι συμμετέχοντες συνεργάστηκαν σε δημιουργικές δραστηριότητες, όπως στολισμοί, κατασκευές και θεματικά παιχνίδια, ενισχύοντας το αίσθημα συμμετοχής, συνεργασίας και σύνδεσης της οικογένειας με τη σχολική ζωή.

# data[].attributes.headline
Χριστουγεννιάτικος Στολισμός με τη Συμμετοχή της Σχολικής Κοινότητας

# data[].attributes.subject
Χριστουγεννιάτικος Στολισμός με τη Συμμετοχή της Σχολικής Κοινότητας

# data[].attributes.body
Οι γονείς σε συνεργασία με εκπαιδευτικούς και μαθητές συμμετείχαν ενεργά στον χριστουγεννιάτικο στολισμό των χώρων του σχολείου. Μέσα από κοινές δημιουργικές δραστηριότητες, όπως η κατασκευή και τοποθέτηση στολιδιών και

η διαμόρφωση εορταστικών γωνιών στους σχολικούς χώρους, ενισχύθηκε η συνεργασία και η αλληλεπίδραση μεταξύ όλων των μελών της σχολικής

κοινότητας. Η δράση συνέβαλε στη δημιουργία ευχάριστου και γιορτινού κλίματος, προάγοντας τη συμμετοχικότητα και τη δημιουργική έκφραση

# data[].attributes.headline
Δράση Αγάπης και Προσφοράς για το Make-A-Wish

# data[].attributes.subject
Δράση Αγάπης και Προσφοράς για το Make-A-Wish

# data[].attributes.body
Με στόχο την ενίσχυση της συνεργασίας σχολείου και οικογένειας υλοποιήθηκε δράση κοινωνικής ευαισθητοποίησης με τη συμμετοχή μαθητών, γονέων και εκπαιδευτικών για την υποστήριξη του οργανισμού Make-A-Wish. Η δράση είχε ως στόχο την καλλιέργεια της ενσυναίσθησης, της αλληλεγγύης και της κοινωνικής προσφοράς, ενισχύοντας παράλληλα τη συνεργασία και τη συλλογική συμμετοχή όλων των μελών της σχολικής κοινότητας. Οι μαθητές συμμετείχαν αναπτύσσοντας στάσεις κοινωνικής υπευθυνότητας και ευαισθησίας απέναντι σε παιδιά που αντιμετωπίζουν σοβαρές δυσκολίες υγείας.

# data[].attributes.headline
Γέφυρες Επικοινωνίας με Σχολείο της Λιθουανίας

# data[].attributes.subject
Γέφυρες Επικοινωνίας με Σχολείο της Λιθουανίας

# data[].attributes.body
Κατά τη διάρκεια της σχολικής χρονιάς υλοποιήθηκε δράση συνεργασίας της

ΣΤ΄ τάξης με σχολείο στην Κλαϊπέντα της Λιθουανίας, στο πλαίσιο του μαθήματος των Αγγλικών, με στόχο την ενίσχυση της εξωστρέφειας του σχολείου, της διαπολιτισμικής επικοινωνίας και της συνεργασίας σχολείου και οικογένειας. Η δράση υλοποιήθηκε κατά την περίοδο των Χριστουγέννων και του Πάσχα, όταν οι μαθητές των δύο σχολείων αντάλλαξαν χειροποίητες κάρτες, ευχές, μικρά δώρα, παραδοσιακά κεράσματα και πληροφορίες

γνωριμίας σχετικά με τον εαυτό τους, την καθημερινότητά τους, τα ενδιαφέροντά τους και τις παραδόσεις των χωρών τους. Σημαντική υπήρξε και η συμβολή των οικογενειών των μαθητών, οι οποίες υποστήριξαν τη δράση μέσα από τη συγκέντρωση και προετοιμασία υλικών, τη συμβολή στην επιλογή παραδοσιακών κερασμάτων, την ενίσχυση της δημιουργικής συμμετοχής των παιδιών στις κάρτες και τη σύνταξη των γραμμάτων, την ενθάρρυνση των μαθητών να συμμετέχουν ενεργά στην επικοινωνία με τους συνομηλίκους τους.

# data[].attributes.headline
Όρια: Το μεγαλύτερο δώρο για τα παιδιά μας

# data[].attributes.subject
Όρια: Το μεγαλύτερο δώρο για τα παιδιά μας

# data[].attributes.body
Πραγματοποίηση ενημερωτικής εισήγησης από το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας «Απόπλους» προς γονείς και εκπαιδευτικούς, με θέμα: «Όρια: Το μεγαλύτερο δώρο για τα παιδιά μας». Η συνάντηση στόχευε στην ενίσχυση των δεξιοτήτων διαπαιδαγώγησης, στην υποστήριξη του γονεϊκού ρόλου και στη διαμόρφωση κοινής παιδαγωγικής στάσης μεταξύ οικογένειας και σχολείου. Μέσα από τον διάλογο και την ανταλλαγή εμπειριών δόθηκε η δυνατότητα στους συμμετέχοντες να προβληματιστούν και να ενημερωθούν σχετικά με αποτελεσματικές πρακτικές διαχείρισης συμπεριφορών και ενίσχυσης της ψυχοκοινωνικής ανάπτυξης των παιδιών.

# data[].attributes.headline
Προετοιμάζοντας το Νέο Ξεκίνημα στο Γυμνάσιο

# data[].attributes.subject
Προετοιμάζοντας το Νέο Ξεκίνημα στο Γυμνάσιο

# data[].attributes.body
Υλοποίηση δράσης συναισθηματικής προετοιμασίας των μαθητών της ΣΤ΄

τάξης για τη μετάβασή τους στο Γυμνάσιο, σε συνεργασία με την Ομάδα Δράσης του Άξονα 2 «Σχολική Διαρροή – Φοίτηση». Η δράση πραγματοποιήθηκε με τη συμβολή της ψυχολόγου του σχολείου και περιλάμβανε ενημερωτικές συναντήσεις με τους γονείς, βιωματικές δραστηριότητες με τους μαθητές, ερωτηματολόγια διερεύνησης συναισθημάτων, δυσκολιών και προσδοκιών

σχετικά με τη μετάβαση στη νέα σχολική βαθμίδα, καθώς και δραστηριότητες ενίσχυσης των σχέσεων μεταξύ των μαθητών των τμημάτων της ΣΤ΄ τάξης.

Παράλληλα, πραγματοποιήθηκε επίσκεψη στο Γυμνάσιο με στόχο την εξοικείωση των μαθητών με το νέο σχολικό περιβάλλον και την ομαλή προσαρμογή τους στις επερχόμενες αλλαγές.

# data[].attributes.headline
Ενίσχυση της Σχολικής Βιβλιοθήκης με τη Συμμετοχή των Γονέων

# data[].attributes.subject
Ενίσχυση της Σχολικής Βιβλιοθήκης με τη Συμμετοχή των Γονέων

# data[].attributes.body
Στο πλαίσιο συνεργασίας με την Ομάδα Δράσης του Άξονα 6 «Ηγεσία – Οργάνωση και Διοίκηση», ενισχύθηκε η ενεργή συμμετοχή των γονέων στη λειτουργία της σχολικής βιβλιοθήκης. Οι γονείς συνέβαλαν

εμπράκτως με την προσφορά βιβλίων, υποστηρίζοντας την ανάπτυξη της

φιλαναγνωσίας και τον εμπλουτισμό της σχολικής βιβλιοθήκης.

# data[].attributes.headline
Παιχνίδια Αγάπης και Προσφοράς

# data[].attributes.subject
Παιχνίδια Αγάπης και Προσφοράς

# data[].attributes.body
Οι μαθητές της Β΄ τάξης, σε συνεργασία με τους γονείς του σχολείου, υλοποίησαν φιλανθρωπικό μπαζάρ με τη συλλογή και πώληση μεταχειρισμένων παιχνιδιών. Μέσα από τη δράση καλλιεργήθηκε το πνεύμα της προσφοράς και της αλληλεγγύης, ενώ τα έσοδα που συγκεντρώθηκαν διατέθηκαν στο Ορφανοτροφείο Κεφαλονιάς «Ο Σωτήρ», ενισχύοντας την κοινωνική ευαισθησία και τη συμμετοχή της σχολικής κοινότητας.

# data[].attributes.headline
Εκπαιδευτική Επίσκεψη στην Αθήνα: Ένα Ταξίδι στη Γνώση και τον Πολιτισμό

# data[].attributes.subject
Εκπαιδευτική Επίσκεψη στην Αθήνα: Ένα Ταξίδι στη Γνώση και τον Πολιτισμό

# data[].attributes.body
Οι μαθητές της ΣΤ΄ τάξης, μαζί με τους γονείς τους, πραγματοποίησαν εκπαιδευτική εκδρομή στην Αθήνα, αποκομίζοντας μοναδικές εμπειρίες γνώσης και πολιτισμού. Κατά τη διάρκεια της επίσκεψης περιηγήθηκαν στη Βουλή των Ελλήνων και παρακολούθησαν συνεδρίαση, γνώρισαν το ιστορικό Παναθηναϊκό Στάδιο, επισκέφθηκαν την Εθνική Πινακοθήκη και το Μουσείο Νίκου Χατζηκυριάκου-Γκίκα και ξεναγήθηκαν στον αρχαιολογικό χώρο, αλλά και στο μουσείο της Ακρόπολης. Η εκδρομή αποτέλεσε μια ξεχωριστή ευκαιρία για μάθηση, επαφή με την ιστορία και την τέχνη, αλλά και δημιουργία όμορφων αναμνήσεων.

# data[].attributes.headline
Εκπαιδευτική Εξόρμηση στον Βόλο: Φύση, Ιστορία και Ανακάλυψη

# data[].attributes.subject
Εκπαιδευτική Εξόρμηση στον Βόλο: Φύση, Ιστορία και Ανακάλυψη

# data[].attributes.body
Με τη συμμετοχή γονέων, κηδεμόνων, εκπαιδευτικών και μαθητών, πραγματοποιήθηκε εκπαιδευτική εκδρομή στον Βόλο και το Πήλιο, προσφέροντας μοναδικές εμπειρίες γνώσης και ψυχαγωγίας. Οι συμμετέχοντες επισκέφθηκαν την όμορφη Μακρινίτσα, τις γραφικές Μηλιές Πηλίου και περιηγήθηκαν στο μαγευτικό Μονοπάτι των Κενταύρων, απολαμβάνοντας τη φυσική ομορφιά της περιοχής. Η εκδρομή ολοκληρώθηκε με επίσκεψη στο Εντομολογικό Μουσείο Βόλου, όπου μικροί και μεγάλοι γνώρισαν τον συναρπαστικό κόσμο των εντόμων μέσα από μια ιδιαίτερα ενδιαφέρουσα ξενάγηση.

# data[].attributes.headline
Εκπαιδευτική Εκδρομή στην Ιθάκη: Γνώση, Εξερεύνηση και Χαμόγελα

# data[].attributes.subject
Εκπαιδευτική Εκδρομή στην Ιθάκη: Γνώση, Εξερεύνηση και Χαμόγελα

# data[].attributes.body
Οι μαθητές της Γ΄ και Δ΄ τάξης, μαζί με γονείς και κηδεμόνες, πραγματοποίησαν εκπαιδευτική εκδρομή στην όμορφη Ιθάκη, ζώντας μια μοναδική εμπειρία γνώσης και ψυχαγωγίας. Μέσα από την ενδελεχή ξενάγηση γνώρισαν την ιστορία, την πολιτιστική κληρονομιά και τις παραδόσεις του τόπου, ενώ παράλληλα είχαν την ευκαιρία να εξερευνήσουν τις φυσικές ομορφιές του νησιού. Η εκδρομή γέμισε μικρούς και μεγάλους με χαρά, όμορφες εικόνες και πολύτιμες αναμνήσεις.

# data[].attributes.headline
Πανταζάτου Αθηνά

# data[].attributes.body
Πανταζάτου Αθηνά

# data[].attributes.attachment_link.title
ΟΜΑΛΗ ΜΕΤΑΒΑΣΗ